Москавлив ва Центральный федерал округрал шагьрурдай ЦIусса шинал цалчинсса гьантрай хьунни «Мастера искусств страны – детям России» тIисса ихIсандалул акция.\nШикку гьуртту хьунни музыкалул, театрдал, кинордал ва цаймигу творчествардал хьхьичIунсса интеллигенция. Ва акциялул сакиншинначиталну хьунни творчествардал союзру ва ихIсандалул фондру. Дагъусттаннал Республикалул чулуха шикку гьуртту хьунни пианист, Музыкантътурал союзрал правлениялул председатель Хан Баширов.\nАкциялул программалул лагрулийсса хьунабакьавуртту хьунни Рязаннай, Ярославрай, Калугалий, Москавлив ва цаймигу Аьрасатнал шагьрурдай.\nТворчествалул хьунабакьавурттай Хан Мирзахановичлул оьрчIахь бувсунни Дагъусттаннал билаятрая, щаллу бунни цала композицияртту, дуллунни суаллахьхьунсса балжисса жавабру. ОьрчIан бахшишран буллунни Дагъусттаннал композитортурал чирчусса нотардал сборникру, жула республикалул билаятрал аваданшиврия бусласисса дискру.\nХьунабакьавурттай гьуртту хьун бувкIминнал барча дунни машгьурсса музыкантнал оьрмулул 65 шинал юбилей. Музыкалул искусство хьхьичIуннай даврихлу Дунияллул халкьуннал музыкалул ишккаккултрал союзрал чулухасса арцул медаль ва диплом буллунни ванан союзрал президент Александр Соколовлул.\nПредыдущая записьЧеховлул хъярч-махсарарттуСледующая записьБарча буллай буру